**ZAKONODAVNI OKVIR:**

* Zakon o proračunu („Narodne novine“, broj 87/08, 136/12 i 15/15)
* Pravilnik o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine, broj 55/09 i 139/10)
* Statut Grada Novske („Službeni vjesnik“, broj 8/21)

 Sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13, 102/17 i 01/20), izvještaj o danim suglasnostima sadrži pregled danih suglasnosti te stanje obveza po danim suglasnostima na početku i kraju izvještajnog razdoblja.

 Grad Novska je dao trgovačkom društvu Novokom d.o.o. Novska četiri suglasnosti za zaduženje za sljedeće nabave nefinancijske imovine:

* u 2018. godini Gradsko vijeće je usvojilo dvije Odluke o davanju suglasnosti za zaduženje putem financijskog leasinga, i to za nabavu dugotrajne imovine (*rovokopač* – *utovarivač*) ukupnog iznosa leasinga 90.151,00 EUR-a, na rok otplate od 5 godina uz valutnu klauzulu EUR primjenom srednjeg tečaja HNB-a i kamatnu stopu od 5,48 % sukladno Odluci od 7. lipnja 2018. godine, KLASA: 403-07/18-01/1, URBROJ: 2176/04-01-18-2 i za nabavu dugotrajne imovine (*vozilo s hidrauličnom platformom*) ukupne neto vrijednosti 442.160,00 kn, na rok otplate od 5 godina uz kamatnu stopu od 5,37 % sukladno Odluci od 3. studenoga 2018. godine, KLASA: 403-07/18-01/1, URBROJ: 2176/04-01-18-4,
* Gradsko vijeće Grada Novske na 19. sjednici održanoj 24. travnja 2019. godine donijelo je Odluku o davanju suglasnosti za zaduženje, KLASA: 403-07/18-01/1, URBROJ: 2176/04-0-18-4, putem financijskog leasinga u iznosu od 237.995,57 EUR-a za *nabavu kamiona-kipera s dodacima za zimsku službu*, MAN TGS 18.320 s nadogradnjom na rok otplate od 5 godina, dinamika otplate – mjesečno, s valutnom klauzulom i kamatnom stopom od 3,18 %,
* Gradsko vijeće Grada Novske na 28. sjednici održanoj 27. veljače 2020. godine donijelo je Odluku o izdavanju suglasnosti za zaduženje, KLASA: 403-07/18-01/1, URBROJ: 2176/04-01-20-5 putem financijskog leasinga u ukupnom iznosu od 285.116,20 EUR-a za *nabavu komunalnog vozila za sakupljanje i odvoz komunalnog otpada,* na rok otplate od 5 godina, dinamika otplate – mjesečno, s valutnom klauzulom i kamatnom stopom od 3,55 %.